Бирмингам
Бирмингам ( – Бърмингъм) е 2-рият по население град в Англия и Обединеното кралство. Намира се в графство Западен Мидландс.

География 
Градът наброява 1 085 400 жители към 2012 г. Расов състав (2011 г.): 57,9% – бели, 26,6% – азиатци, 8,9% – негри, 4,4% – мулати, 1,0% – араби, 1,2% – други.

Разположен е в равнината Ардън и Бирмингамското плато, край река Тайм, на сравнително голяма надморска височина от 150 – 300 метра над морското равнище. Има голям железопътен и канален възли. Около целия град има хълмисти възвишения, които правят панорамата доста приятна.

Развити са металургичната, металообработващата, машиностроителната и военната промишленост. Има университет, колежи, музеи. Споменава се от 11 век. В наши дни производството в Бирмингам не върви на толкова високи обороти, но за сметка на това градът се стреми да придобие лице на културна столица и магнетична туристическа дестинация. Градът се нарежда на 4-то място във Великобритания по брой на посещаващи го туристи.

Фестивали 
 Етнофестивал в Бирмингам – провежда се през август в неделя.
 Театрален фестивал в Бирмингам – провежда се през април – май.
 Фестивал на книгата в Бирмингам – провежда се през пролетта в един ден.
 ArtsFest в Бирмингам – провежда се през септември.
 Вкусът на Бирмингам – 3 дни с много храна, напитки и музика. Провежда се през юли.
 Фестивал на певческото дружество в Бирмингам – сред най-старите фестивали в града. Провежда се от 1843 г., обикновено през юли.
 Фолклорен фестивал Moseley в Бирмингам – провежда се от 5 години, обикновено през септември.
 Международен джаз фестивал в Бирмингам – тази година ще се проведе 26 издание на фестивала през юли.
 Фестивал на кувертюрите в Бирмингам – провежда се през август.
 Международен танцов фестивал в Бирмингам – провежда се през май.
 The Sidewalk Moving Picture Festival в Бирмингам – провежда се от 1999 г., в последния уикенд на септември.
 Фестивал на старинната музика в Бирмингам – провежда се от 1994 г. през октомври – ноември.
 Festival Theatre's „The Musical Comedy Murders of 1940“ в Бирмингам – провежда се през март.
 Фестивал Supersonic в Бирмингам – фестивал на съвременната музика и изкуство. Провежда се от 2003 г., обикновено през юли.
 Фестивал на комедията в Бирмингам – провежда се през октомври.

Побратимени градове 
  Амритсар, Индия
  Гуанджоу, Китай
  Йоханесбург, РЮА
  Лайпциг, Германия
  Лион, Франция
  Милано, Италия
  Нанкин, Китай
  Франкфурт, Германия
  Чикаго, САЩ от 1993 г.

Известни личности 
 Родени в Бирмингам
 Тони Айоми (р. 1948), музикант
 Айрис Бари (1895 – 1969), филмова критичка
 Лиз Бразуел (р. 1950), писателка
 Едуард Бърн-Джоунс (1833 – 1898), художник
 Гийзър Бътлър (р. 1949), музикант
 Френсис Галтън (1822 – 1911), психолог
 Клеър Уейт Келър (р. 1970), модна дизайнерка
 Ози Озбърн (р. 1948), музикант
 Джон Уиндъм (1903 – 1969), писател
 Бил Уорд (р. 1948), музикант

 Свързани с Бирмингам
 Анди Грей (р. 1955), футболист, работи в града през 1975 – 1979
 Дейвид Лодж (р. 1935), писател, преподава литература от 1960
 Джон Роналд Руел Толкин (1892 – 1973), писател, живее в града през 1895 – 1908
 Джеф  Лин (р. 1947), музикант

Външни препратки 
 Официален сайт